S-498/2010

Árið 2010, þriðjudaginn 6. júlí, er á dómþingi Héraðsdóms Reykjavíkur, sem háð er í Dómhúsinu við Lækjartorg af S-kk-þgf S-kk-þgf héraðsdómara, kveðinn upp dómur í málinu nr. S-498/2010: Ákæruvaldið gegn B-kk-þgf K-kk-þgf, en málið var dómtekið sama dag.

Málið er höfðað með ákæru útgefinni á hendur:

,,B-kk-þgf K-kk-þgf, kt. (…),

Hverfisgötu 58, Reykjavík

Fyrir eftirtalin brot:

I. (007-2010-25390)

Fyrir þjófnað, með því að hafa laugardaginn 24. apríl 2010 brotist inn í herbergi nr. 105 og 109 á Hótel Barón við Barónstíg 2 í Reykjavík, með því að spenna upp glugga herbergjanna, og stolið klarínetti að verðmæti 1500 evrur úr herbergi nr. 105, myndavél af gerðinni Kodak að verðmæti 200 evrur, mp4 tónlistarspilara að verðmæti 40 evrur, mp3 tónlistaspilara að verðmæti 25 evrur, minnislykli að verðmæti 20 evrur, farsíma af gerðinni Siemens að verðmæti 10 evrur og 170 evrum og 60 pólskum sloty í reiðufé út herbergi nr. 109.

Þetta telst varða við 244. gr. almennra hegningarlaga nr. 19/1940.

II. (007-2010-25367)

Fyrir þjófnað, með því að hafa laugardaginn 24. apríl 2010 brotist inn í íbúð við Frakkastíg 8 í Reykjavík, með því að slíta krækju á svalahurð íbúðarinnar, og stolið þaðan tónlistarspilara af gerðinni Ipod að ótilteknu verðmæti.

Þetta telst varða við 244. gr. almennra hegningarlaga nr. 19/1940.

III. (007-2010-27895)

Fyrir þjófnað, með því að hafa þriðjudaginn 4. maí 2010 brotist inn í geymslu í kjallara fjölbýlishússins við Írabakka 24 í Reykjavík, með því að brjóta upp hurð geymslunnar, og stolið þaðan veggskreytingu og veggskáp, samtals að verðmæti um 9.000 krónur.

Þetta telst varða við 244. gr. almennra hegningarlaga nr. 19/1940.

IV. (007-2010-32034)

Fyrir tilraun til þjófnaðar, með því að hafa miðvikudaginn 19. maí 2010, í auðgunartilgangi, reynt að brjótast inn þjónustumiðstöð Árbæjar og Grafarholts að Hraunbæ 115 í Reykjavík, með því að spenna upp glugga á austurhlið húsnæðisins.

Þetta telst varða við 244. gr. almennra hegningarlaga nr. 19/1940, sbr. 1. mgr. 20. gr. laganna.

V. (007-2010-34452)

Fyrir þjófnað, með því að hafa föstudaginn 28. maí 2010, í versluninni Bettís við Borgarholtsbraut 19 í Kópavogi, farið inn í starfsmannaaðstöðu verslunarinnar og stolið þaðan tösku sem innihélt myndavél, peningaveski og lykla, að ótilteknu verðmæti.

Þetta telst varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað þau brot sem hann er saksóttur fyrir. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í (….). Samkvæmt sakavottorði ákærða gekkst hann undir sátt á árinu 2007 fyrir brot gegn lögum um ávana- og fíkniefni. Hann var dæmdur 29. nóvember 2007 í 12 mánaða fangelsi, þar af 9 mánuðir skilorðsbundnir, fyrir rán, fjársvik, tilraun til þjófnaðar, brot gegn 246. gr. laga nr. 19/1940 og brot gegn lögum um ávana- og fíkniefni. Hann var 30. júlí 2008 dæmdur í 15 mánaða fangelsi fyrir skjalafals, fjársvik, tilraun til þjófnaðar og brot gegn lögum um ávana- og fíkniefni. Loks var hann 22. febrúar 2010 dæmdur í 5 mánaða fangelsi fyrir þjófnað, hylmingu og brot gegn lögum um ávana- og fíkniefni. Brot ákærða nú eru ítrekun við fyrri dóma. Er refsing hans hæfilega ákveðin fangelsi í 4 mánuði.

Ákærði greiði málsvarnarþóknun skipaðs verjanda síns, H-kk-ef I-kk-ef hæstaréttarlögmanns, 62.750 krónur.

S-kk-nf F-kk-nf S-kk-nf, fulltrúi lögreglustjórans á höfuðborgarsvæðinu, flutti málið fyrir ákæruvaldið.

Dómsorð:

Ákærði, B-kk-nf K-kk-nf, sæti fangelsi í fjóra mánuði.

Ákærði greiði málsvarnarþóknun skipaðs verjanda síns, H-kk-ef I-kk-ef hæstaréttarlögmanns, 62.750 krónur.

S-kk-nf S-kk-nf.